|  |
| --- |
| Na temelju članka 17. stavak 1. Zakona o sustavu civilne zaštite (»Narodne novine«, broj 82/15, 118/18, 31/20, 20/21 i 114/22), i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na 17. sjednici od 14. prosinca 2023. godine donosi |

**PLAN**

**razvoja sustava civilne zaštite na području**

**Grada Šibenika za 2024. godinu s financijskim**

**učincima za trogodišnje razdoblje**

**UVOD**

Člankom 17. stavak 1. podstavak 1. Zakona o sustavu civilne zaštite („Narodne novine“ broj 82/15 i 118/18, 31/20, 20/21 i 114/22) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

 Na temelju Analize o stanju sustava civilne zaštite na području Grada Šibenika i Smjernica za organizaciju sustava civilne zaštite na području Grada Šibenik za vremensko razdoblje od 2023. do 2026. godine, utvrđuje se Plan razvoja sustava civilne zaštite na području Grada Šibenika za 2024. godinu s financijskim učincima za trogodišnje razdoblje ( u daljnjem tekstu: Plan razvoja sustava civilne zaštite).

**RAZVOJ CIVILNE ZAŠTITE (ciljevi, mjere i plan aktivnosti)**

Plan razvoja sustava civilne zaštite u 2024. godini s financijskim učincima za trogodišnje razdoblje, sukladno zaključcima iz Analize stanja sustava civilne zaštite na području Grada Šibenika za 2023. godinu (u daljnjem tekstu: Analiza) i Smjernicama za organizaciju sustava civilne zaštite na području Grada Šibenik za vremensko razdoblje od 2023. do 2026. godine potrebno je:

1. Izvršiti izmjenu Odluke o osnivanju stožera civilne zaštite Grada Šibenika (KLASA: 810-01/21-01/11, urbroj:2182/01-10-21-8 od 5. srpnja 2021. godine) sukladno novonastalim promjenama,
2. Nove članove stožera uputiti na stručno osposobljavanje koje za članove stožera provodi Ravnateljstvo civilne zaštite,
3. Sve članove stožera upoznati sa sadržajem budućih, novoizrađenih, planskih dokumenata iz područja civilne zaštite,
4. Osnovati Radnu skupinu za izradu Procjene rizika od velikih nesreća za područje Grada Šibenika i Plana djelovanja civilne zaštite Grada Šibenika, te sukladno izrađenim dokumentima veću pažnju posvetiti imenovanju povjerenika i zamjenika povjerenika civilne zaštite po gradskim četvrtima i mjesnim odborima,

**III.**

**OPERATIVNE SNAGE SUSTAVA CIVILNE ZAŠTITE**

Operativne snage određene Odlukom o osnivanju operativnih snaga sustava civilne zaštite Grada Šibenika dužne su voditi i ažurirati bazu podataka o pripadnicima, sposobnostima i resursima te podatke dostaviti Gradu Šibeniku.

Nositelj: Grad Šibenik i Stožer civilne zaštite

Rok: kontinuirano tijekom 2024.

**Stožer civilne zaštite Grada Šibenika**

Stožer civilne zaštite Grada Šibenika osnovan je odlukama Gradonačelnika: Odlukom o osnivanju Stožera civilne zaštite Grada Šibenika („Službeni glasnik Grada Šibenika“, br. 5/21) i Odlukom o izmjeni Odluke o osnivanju Stožera civilne zaštite Grada Šibenika („Službeni glasnik Grada Šibenika“, br. 4/22) kojima su određeni načelnik, zamjenika načelnika i 11 članova stožera.

U slučaju izmjena zakona i drugih propisa koji reguliraju poslove civilne zaštite navedene odluke potrebno je uskladiti do propisanih rokova, odnosno uskladiti s novonastalim uvjetima.

Nositelj izrade: Grad Šibenik

Rok: po donošenju izmjena zakonskih propisa i drugih važećih propisa

**Operativne snage vatrogastva**

Sukladno obvezama koje proizlaze iz Zakona o vatrogastvu („Narodne novine“, broj 125/19 i 114/22) i Programa aktivnosti u provedbi posebnih mjera zaštite od požara od interesa za RH potrebno je izraditi Plan operativne primjene programa aktivnosti u provedbi posebnih mjera zaštite od požara na području Grada Šibenika i druge provedbene akte u svrhu pripreme protupožarne sezone u 2024. godini.

Nositelj izrade: Grad Šibenik, JVP Grada Šibenika i VZG Šibenika

Rok: drugo tromjesečje 2023.

**Operativne snage Hrvatske gorske službe spašavanja**

Sukladno obvezama koje proizlaze iz Zakona o hrvatskoj gorskoj službi spašavanja („Narodne novine“, broj 79/06 i 110/15) potrebno je izraditi Program javnih potreba za obavljanje djelatnosti HGSS Stanica Šibenik za 2024. godinu, podnijeti Izvješće o izvršenju Programa javnih potreba za obavljanje redovite djelatnosti HGSS u 2023. godini i sklopiti Ugovor o financiranju Programa javnih potreba za obavljanje djelatnosti HGSS, Stanica Šibenik za 2024. godinu

Nositelj izrade: Grad Šibenik i HGSS Stanica Šibenik.

Rok: po donošenju Proračuna Grada Šibenika za 2024.

**Gradsko društvo crvenog križa Šibenik**

Glavna uloga Gradskog društva Crvenog križa Šibenik je ublažavanje ljudskih patnji, izazvanih oružanim sukobima, velikim prirodnim, ekološkim, tehnološkim i drugim nesrećama, s posljedicama masovnih stradanja i epidemija. GDCK Šibenik u svom djelovanju stavlja poseban naglasak na aktivnosti vezane za pripremu i djelovanje u kriznim situacijama te pomaganje pogođenim zajednicama u oporavku.

Nositelj izrade: Grad Šibenik i GDCK Šibenik.

Rok: kontinuirano tijekom 2024.

**Povjerenici i zamjenici povjerenika civilne zaštite**

Sukladno odredbama Zakonom o sustavu civilne zaštite („Narodne novine“, broj 82/15, 118/18, 31/20, 20/21 i 114/22) potrebno je:

* imenovati povjerenike i zamjenike povjerenika civilne zaštite a planske dokumente ispuniti s podacima s imenima i područjem djelatnosti povjerenika i zamjenika povjerenika,
* povjerenike i zamjenike upoznati s obavezama jedinica lokalne i područne (regionalne) samouprave u provođenju zakonskih obveza i njihovim obvezama u sustavu civilne zaštite.

Izvršitelj: Grad Šibenik i Stožer civilne zaštite

Rok izvršenja: kontinuirano tijekom 2024. godine

**Povjerenici za skloništa**

Potrebno je imenovati povjerenike za skloništa, izvršiti pregled skloništa, voditi evidenciju i konstantno ažurirati podatke o:

* uvjetima za sklanjanje ljudi, materijalnih i drugih dobara,
* prostore za javna skloništa,
* održavanje postojećih javnih zaklona.

Izvršitelj: Upravni odjel za gospodarenje gradskom imovinom i Stožer civilne zaštite Grada Šibenika

Rok izvršenja: kontinuirano tijekom 2024. godine.

**Postrojbe civilne zaštite**

U skladu s novoizrađenom Procjenom rizika od velikih nesreća za Grad Šibenik i Planom djelovanja sustava civilne zaštite Grada Šibenika, potrebno je pristupiti osnivanju postrojbi civilne zaštite te osnovati Postrojbu specijalističke namjene za tehničko-taktičku potporu koja bi se sastojala od jedne upravljačke skupine (4 pripadnika) operativne skupine (4 pripadnika) te logističke skupine (4 pripadnika) povećati operativnu spremnost postrojbi civilne zaštite i osnovati specijalističke postrojbe civilne zaštite.

Izvršitelj: Grad Šibenik

Rok izvršenja: kontinuirano tijekom 2024. godine

**Koordinatori na lokaciji**

Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga

sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite.

 Potrebno je:

* popunjavati i ažurirati baze podataka koordinatora na lokacijama.

 Izvršitelj: Grad Šibenik i Stožer civilne zaštite Grada Šibenika

 Rok izvršenja: kontinuirano tijekom 2024. godinu

**IV.**

**PLANSKI DOKUMENTI OD UTJECAJA ZA RAZVOJ SUSTAVA CIVILNE ZAŠTITE I EDUKACIJA STANOVNIŠTVA**

Sukladno odredbama Zakona o sustavu civilne zaštite („Narodne novine“ broj 82/15 i 118/18, 31/20, 20/21 i 114/22) i Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“ broj 66/21) gradonačelniku kao izvršnom tijelu JLS i Stožeru civilne zaštite Grada Šibenika određene su obveze koje trebaju ispuniti u svrhu učinkovitog funkcioniranja sustava civilne zaštite.

Tijekom 2024. godine potrebno je izraditi sljedeće dokumente:

1. Osnivanje Radne skupine za izradu Procjene rizika od velikih nesreća za područje Grada Šibenika i Plana djelovanja sustava civilne zaštite Grada Šibenika

 Nositelj izrade: Gradonačelnik i Stožer civilne zaštite Grada Šibenika

 Rok: prvo tromjesečje 2024.

1. Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku za područje Grada Šibenika u 2024.godini

 Nositelj izrade: Grad Šibenik, JVP i Stožer civilne zaštite Grada Šibenika

Rok: Sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2024. godini – drugo tromjesečje 2024. godine

1. Plan aktivnog uključenja svih subjekata zaštite od požara na području Grada Šibenika u 2024. godini

 Nositelj izrade: Grad Šibenik, JVP i Stožer civilne zaštite Grada Šibenika

 Rok: Sukladno Programu aktivnosti u provedbi posebnih mjera zaštite od požara od interesa za Republiku Hrvatsku u 2024. godini – drugo tromjesečje 2024. godine,

1. Plan rada Stožera civilne zaštite za požarnu sezonu u 2024. godini

Nositelj izrade: Grad Šibenik, JVP i Stožer civilne zaštite Grada Šibenika

Rok: drugo tromjesečje 2024. godine

1. Plan motrenja, čuvanja i ophodnje otvorenog prostora i građevina za koje prijeti

povećana opasnost od nastajanja i širenja požara za 2024. godinu

 Nositelj izrade: Gradonačelnik, JVP i Stožer civilne zaštite Grada Šibenik

Rok: drugo tromjesečje 2024.

1. Analiza stanja sustava civilne zaštite Grada Šibenika u 2024. godini

Nositelj izrade: Gradonačelnik i Stožer civilne zaštite Grada Šibenika

Rok: prosinac 2024. godine

1. Plan razvoja sustava civilne zaštite za 2024. s financijskim učincima za 2025.-2026**.** godinu

Nositelj izrade: Gradonačelnik i Stožer civilne zaštite

 Rok: prosinac 2023. sa donošenjem proračuna Grada Šibenika za 2024.godinu

1. Plan vježbi civilne zaštite za područje Grada Šibenika u 2024.godini

Nositelj izrade: Gradonačelnik, i Stožer civilne zaštite Grada Šibenika

Rok: drugo tromjesečje 2023.

**Edukacija stanovništva**

U cilju podizanja razine svijesti građana kao sudionika sustava civilne zaštite u 2024. godini potrebno je kontinuirano vršiti:

- upoznavanje građana sa sadržajem Planova zaštite putem javnih rasprava u mjesnim odborima i gradskim četvrtima te putem web stranice Grada Šibenika,

- izraditi potrebne naputke o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima,

- upoznati građane s aktivnostima, radom i djelovanjem HGSS Stanice Šibenik i GDCK Šibenik.

Dan Civilne zaštite, Dan vatrogastva i Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i druge datume od važnosti za sustav civilne zaštite potrebno je iskoristiti za edukaciju stanovništva i prezentaciju rada operativnih snaga sustava civilne zaštite.

Izvršitelj: Grad Šibenik i Stožer Civilne zaštite

Rok izvršenja: kontinuirano tijekom 2024.godine

**V. FINANCIRANJE SUSTAVA CIVILNE ZAŠTITE**

Financiranje sustava civilne zaštite temelji se na Proračunu Grada Šibenika za 2024. i projekcija za 2025.-2026. (Tablica 1.).

**Tablica 1.**

|  |  |
| --- | --- |
| **Naziv po pozicijama proračuna** | **Financijska sredstva/Eur** |
| **2024.** | **2025.** | **2026.** |
| Sufinanciranje razvoja civilne zaštite  | 50.000,00 | 50.000,00 | 50.000,00 |
| Tekuće donacije HGSS | 20.000,00 | 20.000,00 | 20.000,00 |
| Javna vatrogasna postrojba Grada Šibenika, DVD, Vatrogasna zajednica Grada Šibenika | 2.854.283,00 | 3.041.500,00 | 3.276.500,00 |
| Hrvatski crveni križ-Gradsko društvo Crvenog križa Šibenik | 69.000,00 | 69.000,00 | 69.000,00 |
| Novi Vatrogasni dom - Centar za klimatske promjene | 30.000,00 | 4.000.000,00 | 5.000,000,00 |
| Zeleni Šibenik (protupožarni putevi- dio sredstava) | 737.000,00 |  |  |
| **UKUPNO** | **3.760.283,00** |  **7.180.500,00** |  **8.415.500,00** |

„

**VI. ZAVRŠNA ODREDBA**

Ovaj Plan objavit će se u „Službenom glasniku Grada Šibenika“, a stupa na snagu dana 1. siječnja 2024. godine.“

KLASA: 240-02/23-01/1

URBROJ: 2182-1-10-23-11

Šibenik, 14. prosinca 2023.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović,v.r.